हवाई: अमेरिका के हवाई द्वीप में दुनिया के सबसे सक्रिय किलाऊ ज्वालामुखी फटने के बाद यहां नए खतरे को लेकर अलर्ट जारी हुआ है। ज्वालामुखी ने शुक्रवार को लीलानी एस्टेट्स पर प्रचंड रूप में लावा उगला, जो निकट के रिहायशी इलाके में घरों पर गिरने लगा। इस वजह से वहां रह रहे लोगों को सुरक्षित निकालने के आदेश दिये गये हैं। अधिकारियों ने निवासियों से पास के समुदाय केंद्र में शरण लेने को कहा है, जिसके बाद क्षेत्र के करीब 1,700 लोगों को घर छोड़कर जाने को मजबूर होना पड़ा।
गौरतलब है कि सबसे एक्टिव ज्वालामुखी किलाऊ 1983 से लगातार लावा उगल रहा था और आखिरकार ये बड़े विस्फोट के साथ फट गया यह ज्वालामुखी 6 लाख साल पुराना है। बुधवार को इस ज्वालामुखी के पास 24 घंटे में 250 से अधिक भूकंप के झटके आए थे। बता दें कि ये लीलानी एस्टेट्स बिग आईलैंड पर पाहोआ शहर के निकट स्थित है। स्थानीय टेलीविजन पर प्रसारित वीडियो फुटेज में ज्वालामुखी से निकलते लावे एक सडक़ की दरार से निकलते नजर आ रहे हैं।
बीते कुछ दिनों से भूकंप के कई झटकों के बाद ज्वालामुखी विस्फोट हुआ है। अमेरिकी भूगर्भीय सर्वेक्षण का कहना है कि सबसे गंभीर भूकंप के झटके की तीव्रता रिक्टर पैमाने पर पांच मापी गई। एजेंसी ने कहा कि यह झटका गुरुवार (3 मई) सुबह आया और महज आधा घंटे के भीतर दो अन्य भूकंप के झटकों ने इलाके को हिला कर रख दिया। इनकी तीव्रता रिक्टर पैमाने पर 2.5 व 2.7 मापी गई। रिपोर्ट्स के मुताबिक करीब 250 भुकंप के झटके महसूस किए गए।
hin_Deva awa_Deva hin_Deva